[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000007", "text": "La datreveno de la atombombado en Nagasako: la urbestro Taue Tomihisa alvokis la japanan registaron alig\u0302i al la Traktato pri Malpermeso de Nukleaj Armiloj, 72 jarojn post la atombobado.\u201cNi alvokas la nuklearmitajn s\u0302tatojn kaj la s\u0302tatojn sub la nuklea ombrelo.\u201dEkrankopio el la jutuba kanalo de ANN."}, {"text_idx": "#000008", "text": "Lastsemajne la japana registaro estis kritikita dum la c\u0302iujara memorceremonio pri la atombombado de Nagasako la 9-an de au\u0306gusto 1945, kaj la c\u0302efministro Abe Shinzo [Abe S\u0302inzo] estis poste severe riproc\u0302ita de postvivanto de la atako. Je la 72-a datreveno de la atombombadoj en Hiros\u0302imo kaj Nagasako, kiam Usono kaj Nord-Koreio minacas unu la alian per nukleaj atakoj, la c\u0302efa plendo en Nagasako lastsemajne estis, ke la japana registaro rifuzis aprobi la novan Traktaton pri Malpermeso de Nukleaj Armiloj."}, {"text_idx": "#000011", "text": "C\u0302i-tage antau\u0306 72 jaroj \u2014 antau\u0306tagmeze je la 11-a horo kaj 2 minutoj, la 9-an de au\u0306gusto 1945, atombombo estis faligita sur Nagasakon. El la supozita log\u0302antaro de 240 000 homoj, proksimume 74 000 estis mortigitaj, kaj proksimume 36% de la konstruaj\u0302oj estis forbruligitaj au\u0306 detruitaj komplete au\u0306 parte. La filmeto estis registrita per 16-milimetra kolorfilmo."}, {"text_idx": "#000012", "text": "Memore al la bombado, c\u0302iujare la 9-an de au\u0306gusto, kelkmiloj da homoj, inkluzive de eksterlandaj eminentuloj, japanaj politikistoj kiel la c\u0302efministro kaj hibaks\u0302oj \u2014 postvivintaj atombombitoj nun pli kaj pli malmultig\u0302antaj \u2014 kolektig\u0302as en la vasta \u201cPaca Parko\u201d en Nagasako, kiu trovig\u0302as sur la monteto superrigardanta la epicentron de la bombado en la antau\u0306urbo de Nagasako nomata Urakami."}, {"text_idx": "#000013", "text": "Kutime, la ceremonio estas dissendata televide. Postvivantaj hibaks\u0302oj parolas kaj politikistoj, inkluzive de la c\u0302efministro de Japanio, metas florkronojn sur la altaron kaj esprimas siajn pensojn pri la bombado. La urbestro de Nagasako ankau\u0306 gvidas la ceremonion. Li paroladas kaj faras la c\u0302iujaran Pacdeklaron de Nagasako."}, {"text_idx": "#000014", "text": "C\u0302i-jare, en la c\u0302eesto de la c\u0302efministro Abe Shinzo, Taue Tomihisa, la urbestro de Nagasako, en la Pacdeklaro de Nagasako 2017 rekte kritikis la japanan registaron, ke g\u0302i esence turnis la dorson al la principo de nuklea malarmado:"}, {"text_idx": "#000015", "text": "Despite the fact that the Japanese government has clearly stated that it will exercise leadership in aiming for a world free of nuclear weapons, and play a role as a bridge between the nuclear-armed states and the non-nuclear-armed states, its stance of not even participating in the diplomatic negotiations for the Nuclear Prohibition Treaty is quite incomprehensible to those of us living in the cities that suffered atomic bombings."}, {"text_idx": "#000016", "text": "Malgrau\u0306 la deklaro, ke vi prenos gvidan rolon cele al la mondo sen nukleaj armiloj kaj agos kiel ponto inter la nuklearmitaj s\u0302tatoj kaj la nenuklearmitaj s\u0302tatoj, vi ne partoprenis ec\u0302 en la konferencoj pri la Traktato pri Malpermeso de Nukleaj Armiloj. Tia sinteno tute ne estas komprenebla al la log\u0302antoj de la atombombitaj urboj."}, {"text_idx": "#000017", "text": "La angla versio de la Pacdeklaro de Nagasako 2017 estas legebla c\u0302i tie [kaj la esperanta c\u0302i tie]. La eldiraj\u0302o de Taue bazig\u0302as sur la rifuzo de la japana registaro aprobi la UN-Traktaton pri Malpermeso de Nukleaj Armiloj. La traktato, subskribita en julio 2017, estas konata kiel la unua leg\u0302e deviga traktato por aboli nukleajn armilojn. La traktato estis aprobita de 122 UN-membros\u0302tatoj, kvankam la intertraktadajn konferencojn bojkotis tiuj landoj, kiuj jam posedas nukleajn armilojn, kaj multaj aliaj, kiel Japanio, kiuj dependas de ili por protekto au\u0306 gastigas iliajn armilojn sur sia teritorio."}, {"text_idx": "#000020", "text": "Opponents of the Nuclear Ban Treaty \u2014 including nuclear-armed states and allies under their extended nuclear deterrence \u2014 not only boycotted the negotiations (with the exception of the Netherlands) but also criticized the treaty for deepening the division between nuclear weapons states and non-nuclear weapons states. These nuclear-armed states \u2014especially the United States, the United Kingdom, and France \u2014indicated no willingness to join the treaty. In fact, in their joint statement they reiterated their position that they do not \u201cintend to sign, ratify or ever become party to it.\u201d They asserted that the Ban Treaty \u201cclearly disregards the realities of the international security environment.\u201d"}, {"text_idx": "#000021", "text": "Kontrau\u0306antoj de la Traktato pri Malpermeso de Nukleaj Armiloj \u2014 inkluzive de nuklearmitaj s\u0302tatoj kaj la aliancanoj sub ilia etendita nuklea malinstigo \u2014 ne nur bojkotis la intertraktadojn (escepte de Nederlando), sed ankau\u0306 kritikis la traktaton, ke g\u0302i profundigos la dividon inter la nuklearmitaj s\u0302tatoj kaj la nenuklearmitaj s\u0302tatoj. Tiuj nuklearmitaj s\u0302tatoj \u2014 precipe Usono, Britio kaj Francio \u2014 esprimis nenian emon alig\u0302i al la traktato. Fakte, en sia komuna kmunikaj\u0302o, ili ripetis sian pozicion, ke ili ne \u201cintencas subskribi, nek ratifiki, nek partopreni g\u0302in.\u201d Ili asertis, ke la Traktato pri Malpermeso \u201cklare ignoras la realojn de la internacia sekurecmedio.\u201d"}, {"text_idx": "#000022", "text": "Taue Tomihisa, la urbestro de Nagasako, diris ke li ne komprenas, kial Japanio, la unusola lando iam suferinta nukleajn atakojn, ignoras internacian interkonsenton, kiu celas aboli tiujn armilojn. Dume, Japanio ankorau\u0306 postulis pli fortan Traktaton pri Nemultigo de Nuklearmiloj por povi pritrakti levig\u0302antajn minacojn, i.a. la nord-koreajn."}, {"text_idx": "#000023", "text": "Krom la urbestro, ankau\u0306 kelkaj c\u0302eestantoj c\u0302e la memorceremonio de la 9-a de au\u0306gusto en Nagasako konfuzig\u0302is kaj ec\u0302 koleri0s pro la rifuzo de la registaro subskribi la Traktaton pri Malpermeso de Nukleaj Armiloj de 2017. En iu pepaj\u0302o, kiu rapidege disvastig\u0302is tra la sociaj retoj, postvivanta hibaks\u0302o severe riproc\u0302is la c\u0302efministron Ave en iu vidalvida kunveno. Li demandis Abe, \u201cEn kiu lando vi c\u0302efministras?\u201d:"}, {"text_idx": "#000025", "text": "\u3010\u201dEn kiu lando vi c\u0302efministras?\u201d \u2014 reprezentanto de la grupo de hibaks\u0302oj finfine indignis kontrau\u0306 Abe Shinzo.\u3011\n\u201cFinfine fruktis nia preg\u0302o. Nun ni havas la Traktaton pri Malpermeso de Nukleaj Armiloj!\u201d\nKvankam Japanio estas la unusola atombombita lando, jen nia c\u0302efministro Abe jam en Hiroshimo, j\u0302us en Nagasako, nur dirac\u0302is ec\u0302 fiere:\n\u201cC\u0302ar nuklearmitaj s\u0302tatoj ne alig\u0302as, ankau\u0306 ni ne alig\u0302os al la Traktato pri Malpermeso de Nukleaj Armiloj.\u201d\nTio sufic\u0302as por indignigi homojn."}, {"text_idx": "#000026", "text": "Aliaj komentis, ke la c\u0302efministro Abe, en sia rimarko, ne vere komprenis la signifon de la c\u0302iujara memorceremonio en Nagasako:"}, {"text_idx": "#000027", "text": "\u5e73\u548c\u7948\u5ff5\u5f0f\u5178\u3066\u3099\u3001\u9577\u5d0e\u5e02\u9577\u304b\u3099\u5b89\u500d\u9996\u76f8\u3092\u524d\u306b\u30577\u6708\u306b\u56fd\u9023\u3066\u3099\u63a1\u629e\u3055\u308c\u305f\u6838\u5175\u5668\u7981\u6b62\u6761\u7d04\u306b\u53c2\u52a0\u3057\u306a\u304b\u3063\u305f\u653f\u5e9c\u306e\u59ff\u52e2\u3092\u53b3\u3057\u304f\u907f\u96e3\u3057\u305f\u3002\n\u4e00\u65b9\u3001\u5b89\u500d\u9996\u76f8\u306f\u6838\u5175\u5668\u7981\u6b62\u6761\u7d04\u306e\u4e8b\u306f\u30b9\u30eb\u30fc\u3002\u306a\u306e\u306b\u300c\u6838\u306e\u306a\u3044\u6052\u4e45\u5e73\u548c\u3092\u8a93\u3046\u300d\u3068\u767a\u8a00\u3002\n\u30c6\u30ec\u30d2\u3099\u306e\u524d\u3066\u3099\u5bb6\u65cf\u63c3\u3063\u3066\u9996\u3092\u50be\u3051\u3099\u305f\u3002 /dnay7oSoWx"}, {"text_idx": "#000028", "text": "\u2014 \u83f1\u5c71\u5357\u5e06\u5b50 (@nahokohishiyama) August 9, 2017"}, {"text_idx": "#000029", "text": "Je la datreveno de la atombombado en Nagasako.\nEn la memorceremonio, antau\u0306 la c\u0302efministro Abe, la urbestro de Nagasako severe riproc\u0302is la sintenon de la japana registaro pro g\u0302ia rifuzo partopreni en la intertraktadoj pri la Traktato pri Malpermeso de Nukleaj Armiloj, kiu estis adoptita de UN en julio.\nSiavice, la c\u0302efministro Abe tute ne tus\u0302is la traktaton. Kaj tamen li diris: \u201cNi j\u0302uras, ke ni realigos eternan pacon sen nukleaj armiloj.\u201d\nMu ne partopreninte en la intertraktadoj?\nNi c\u0302iuj en nia hejmo konfuzig\u0302is, spekrante la paroladon per televido."}, {"text_idx": "#000031", "text": "La kau\u0306zoj de estig\u0302o de la mito pri la kantona kiel pli au\u0306tentika c\u0302ina lingvo"}, {"text_idx": "#000032", "text": "Dokumenta filmo el Tajvano prezentas forgesitan historion de vjetnama rifug\u0302ejo en la 1970-aj jaroj"}, {"text_idx": "#000033", "text": "C\u0302u Tajvano estas neagnoskita lando?"}, {"text_idx": "#000035", "text": "C\u0302u Messi parolas la hispanan au\u0306 la argentinan?"}, {"text_idx": "#000038", "text": "Aboni komentojn de c\u0302i tiu artikolo per retpos\u0302to"}, {"text_idx": "#000039", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000041", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]